**ชื่อเรื่อง** รายงานการประเมินโครงการพัฒนาคุณภาพการเรียนการสอนที่เน้นการเรียนรู้

 แบบร่วมมือ

**ผู้ประเมิน**  นายนิกสันต์ ทองวิเศษ

**โรงเรียน** โรงเรียนอนุบาลองค์การบริหารส่วนตำบลคลองขาม

**ปีที่พิมพ์** 2562

**บทคัดย่อ**

 การประเมินโครงการพัฒนาคุณภาพการเรียนการสอนที่เน้นการเรียนรู้แบบร่วมมือโรงเรียนอนุบาลองค์การบริหารส่วนตำบลคลองขาม อำเภอยางตลาด จังหวัดกาฬสินธุ์ สังกัดองค์การบริหารส่วนตำบลคลองขาม ครั้งนี้มีวัตถุประสงค์คือ (1) เพื่อประเมินความเหมาะสมของวัตถุประสงค์และเป้าหมายของโครงการ (2) เพื่อประเมินความพร้อมในด้านปัจจัยในการดำเนินงานตามโครงการ (3) เพื่อประเมินการปฏิบัติงานตามโครงการ ตลอดจนปัญหา และอุปสรรคที่เกิดขึ้นในการปฏิบัติงาน (4) เพื่อประเมินผลสัมฤทธิ์ของโครงการ และ (5) เพื่อประเมินผลกระทบของโครงการ กลุ่มตัวอย่างที่ใช้ในการศึกษาเป็น (1) คณะกรรมการบริหารโครงการ จำนวน 9 คน (2) ครูผู้สอนระดับชั้นประถมศึกษาปีที่ 1 - 6 โรงเรียนอนุบาลองค์การบริหารส่วนตำบลคลองขาม อำเภอยางตลาด จังหวัดกาฬสินธุ์ จำนวน 14 คน (3) คณะกรรมการติดตามและประเมินผล จำนวน 9 คน (4) นักเรียนชั้นประถมศึกษาปีที่ 1-6 โรงเรียนอนุบาลองค์การบริหารส่วนตำบลคลองขาม อำเภอยางตลาด จังหวัดกาฬสินธุ์ ปีการศึกษา 2561 จำนวน 78 คน เครื่องมือที่ใช้ประกอบด้วย (1) แบบสอบถาม จำนวน 3 ฉบับ (2) แบบประเมิน จำนวน 6 ฉบับ (3) แบบทดสอบจำนวน 1 ฉบับ (4) แบบรายงานการประเมินกิจกรรม จำนวน 1 ฉบับ และ (5) แบบตรวจสอบรายการ จำนวน 1 ฉบับ สถิติที่ใช้คือ (1) ค่าร้อยละ (Persentage) (2) ค่าเฉลี่ย (Mean) (3) ส่วนเบี่ยงเบนมาตรฐาน (Standard Deviation) และ (4) การหาค่าความเที่ยงตรง (Validity)

 ผลการประเมินสรุปผลได้ดังนี้

 จากผลการวิเคราะห์ข้อมูลที่เก็บรวบรวมได้ สามารถสรุปผลการประเมินโครงการพัฒนาคุณภาพการเรียนการสอนที่เน้นการเรียนรู้แบบร่วมมือโรงเรียนอนุบาลองค์การบริหารส่วนตำบลคลองขาม อำเภอยางตลาด จังหวัดกาฬสินธุ์ ได้ดังนี้

 1. ผลการประเมินความเหมาะสมของวัตถุประสงค์และเป้าหมายของโครงการ

 1.1 วัตถุประสงค์ของโครงการทั้ง 4 ข้อ ตามการประเมินของคณะกรรมการติดตามและประเมินผล มีความสอดคล้องกับหลักสูตรแกนกลางการศึกษาขั้นพื้นฐาน พุทธศักราช 2551พระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม (ฉบับที่ 2) พ.ศ. 2545 และที่แก้ไขเพิ่มเติม(ฉบับที่3) พ.ศ. 2553 และนโยบายของโรงเรียนด้านการพัฒนาคุณภาพการเรียนการสอนทุกข้ออยู่ในเกณฑ์ที่ใช้ได้ และอยู่ในระดับสูงกว่าเกณฑ์ความพอใจ

 1.2 เป้าหมายของโครงการทั้ง 6 ข้อ ตามการประเมินของคณะกรรมการติดตามและประเมินผล มีความสอดคล้องกับหลักสูตรแกนกลางการศึกษาขั้นพื้นฐาน พุทธศักราช 2551พระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม (ฉบับที่ 2) พ.ศ. 2545 และที่แก้ไขเพิ่มเติม(ฉบับที่3) พ.ศ. 2553 และนโยบายของโรงเรียนด้านการพัฒนาคุณภาพการเรียนการสอนทุกข้ออยู่ในเกณฑ์ที่ใช้ได้ และอยู่ในระดับสูงกว่าเกณฑ์ความพอใจ

 2. ปัจจัยในการดำเนินงานตามโครงการ ตามการประเมินของคณะกรรมการบริหารโครงการ ครูผู้สอน และคณะกรรมการติดตามและประเมินผล มีความพร้อมอยู่ในระดับมากที่สุดและทุกข้ออยู่ในระดับที่สูงกว่าเกณฑ์การประเมิน

 3. ผลการประเมินการปฏิบัติงานตามโครงการ ขั้นการเตรียมการ ขั้นการดำเนินงาน และขั้นการประเมินผล ตามการประเมินของคณะกรรมการติดตามและประเมินผล โดยรวมอยู่ในระดับมากที่สุดและทุกข้ออยู่ในระดับที่สูงกว่าเกณฑ์การประเมิน

 3.1 การจัดกิจกรรมประเภทให้ความรู้เกี่ยวกับ เรื่อง การจัดการเรียนรู้แบบร่วมมือ ทั้ง 6 กิจกรรม ตามการประเมินของครู โดยรวมมีความเหมาะสมอยู่ในระดับมากที่สุด และอยู่ในระดับสูงกว่าเกณฑ์การประเมิน

 3.2 การจัดกิจกรรมประเภทการประกวดและการแข่งขัน ตามการประเมินของครูผู้สอน โดยรวมมีความเหมาะสมอยู่ในระดับมากที่สุด และอยู่ในระดับสูงกว่าเกณฑ์การประเมิน 4. ผลการประเมินผลสัมฤทธิ์ทางการเรียนของโครงการจากการทดสอบครู เรื่อง การจัดกิจกรรมการเรียนรู้แบบร่วมมือ ก่อนและหลังร่วมโครงการพัฒนาคุณภาพการเรียนการสอนที่เน้นการเรียนรู้แบบร่วมมือ แตกต่างกันอย่างมีนัยสำคัญทางสถิติที่ระดับ .01 โดยมีคะแนนเฉลี่ยหลังเข้าร่วมโครงการสูงกว่าก่อนเข้าร่วมโครงการ

 5. ผลการประเมินผลกระทบของโครงการ

 5.1 ผลกระทบต่อนักเรียน

 5.1.1 จำนวนรางวัลหรือเกียรติบัตรที่นักเรียนได้รับหลังจากการดำเนินโครงการจำนวน 18 รายการ ซึ่งสูงกว่าเป้าหมายของโครงการ

 5.1.2 ความพึงพอใจของนักเรียนที่มีต่อโครงการ โดยรวมมีความพึงพอใจอยู่ในระดับมากที่สุด และอยู่ในระดับที่สูงกว่าเกณฑ์การประเมิน

 5.2 ผลกระทบต่อครู

 5.2.1 จำนวนรางวัลหรือเกียรติบัตรที่ครูได้รับหลังจากการดำเนินโครงการจำนวน 10 รายการ ซึ่งสูงกว่าเป้าหมายของโครงการ

 5.2.2 ความพึงพอใจของครูที่มีต่อโครงการ โดยรวมอยู่ในระดับมากที่สุดและอยู่ในระดับที่สูงกว่าเกณฑ์การประเมิน